OpenLLM-France/wikimedia huggingface dataset:
# Ingalaterrako konderriak

Ingalaterrako Konderriak (ingelesez counties ), Ingalaterrako banaketa administratiboaren maila da. Konderri bakoitzak Lord-Lieutenant batek gobernatuta dago, koroaren ordezkaria.
Huntingdonshire eta Yorkshire izan ezik, denak konderri administratiboak dira. Gaur egun, Huntingdonshire Cambridgeshire barruan dago, eta Yorkshire lau zatitan banatuta dago East Yorkshire edo Ekialdeko Yrokshire, North Yorkshire edo Iparraldeko Yrokshire, South Yorkshire edo Hegoaldeko Yrokshire, eta West Yorkshire edo Mendebaleko Yorkshire.
-shire atziskia, berez konderria izan nahi duena, lehen Devon, Dorset, Rutland eta Somersetek, erabili zuten baina gaur egun ez da horrela egiten.
Banaketa administratiboa banaketa geografikoa ere bada.

## Konderri zeremonialak

| Ingalaterrako konderri zeremonialak Lord-Lieutenant batek gobernatutako lurraldeak dira. Konderri metropolitarrak eta ez-metropolitarrak ez bezalakoak dira. Normalean, konderri geografiko gisa erabiliak izan dira. | Northumberland Tyne and Wear Durham Cumbria Lancashire North Yorkshire East Yorkshire South Yorkshire West Yorkshire Manchester Handia Merseyside Cheshire Derbyshire Nottinghamshire Lincolnshire Rutland Leicestershire Staffordshire Shropshire Herefordshire Worcestershire West Midlands Warwickshire Northamptonshire Cambridgeshire Norfolk Suffolk Essex Hertfordshire Bedfordshire Buckinghamshire Oxfordshire Gloucestershire Bristol Somerset Wiltshire Berkshire Londres Handia Kent East Sussex West Sussex Surrey Hampshire Wight uhartea Dorset Devon Kornualles Ez da agertzen: Londres |

## Historia

XX. mendeko hasieran eginiko mapetan konderri zeremonialak agertzen ziren.
Berrikuspen txiki batzuk eginda ere, gauzak bere horretan zirauten 1965an Londres Handia sortu arte, Middlesex konderria desagertu zenean. Hala ere, Huntingdon eta Peterborough konderria administratiboen sorrera ez zuen ezer aldatzen.
1974an, konderri barrutiak desagertu ziren.
1990eko hamarkadaren erreforma eta gero, Avon, Cleveland, Hereford y Worcester eta Humberside desagertu ziren.
Avon Gloucestershire eta Somerset konderrietan zatitu zen; Bristol konderri bihurtu zen; Cleveland North Yorkshire eta Durham konderrietan zatitu zen. Hereford eta Worcester, Herefordshire eta Worcestershire bihurtu. Humberside East Yorkshire konderri berria eta Lincolnshire konderrietan zatitu zen. Rutlandek konderri zeremonial kategoria berreskuratu zuen.

## Kanpo estekak

* Datuak: Q171809
* Multimedia: Counties of England / Q171809
# Ingalls (Indiana)

Ingalls Indianako herri bat da. Madison konderrian kokatua dago. 2010ean 2.394 biztanle zituen, 3,92 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q2437369
# INSEE kodea

INSEE kodea Frantziako ikerketa ekonomiko eta estatistikoen institutuak (Institut national de la statistique et des études économiques) sorturiko kode numeriko edota alfanumerikoa da. Berau erabiltzen da pertsonak, kokalekuak, enpresak eta lan-jarduera desberdinak deskribatzeko.
Frantziako lekuen (udalerri, kantonamendu, eskualde...) kode geografiko ofiziala gaur egun, INSEE kodea da.

## Kanpo estekak

* INSEE erakundearen webgune ofiziala
* Datuak: Q156705
# INSL3

Intsulinaren-antzeko 3 gizakietan INSL3 geneak kodetutako proteina bat da.

## Funtzioa

Gene horrek kodetutako proteina intsulinaren antzeko hormona bat da, batez ere gizonezkoetan eta emakumezkoetan gonada-ehunetan sortutakoa. Saguetan egindako ikerketen arabera, gene hori traktu urogenitalaren eta emakumeen ugalkortasunaren garapenarekin lotzen da. INSL-3ak progresio meitoikoari ekiten dio folikuluz itxitako obozitoetan, cAMParen barnealdeko kontzentrazioa murriztuz. Horretarako, leuzina ugari duten G-proteinaren 8 hartzaileak aktibatzen ditu. Halaber, hormona gisa joka dezake gobernakuluaren hazkundea eta bereizketa arautzeko, sabel barneko testikulu-jaitsiera tarteko dela. Gene horretako mutazioek kriptorkidia eragin dezakete, baina ez ohiko kausa bat.

## Erreferentziak

* ↑ Genetikoki lotutako gaixotasunak INSL3ikusi/editatu erreferentziak Wikidatan. .
* 1 2 3 GRCh38: Ensembl release 89: ENSG00000248099 - Ensembl, May 2017
* 1 2 3 GRCm38: Ensembl release 89: ENSMUSG00000079019 – Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ Mouse PubMed Reference:. National Center for Biotechnology Information, U.S. National Library of Medicine.
* ↑ «Structural organization of the porcine and human genes coding for a Leydig cell-specific insulin-like peptide (LEY I-L) and chromosomal localization of the human gene (INSL3)» Genomics 20 (1): 13–9. March 1994 doi:10.1006/geno.1994.1121. PMID 8020942..
* 1 2 Entrez Gene: INSL3 insulin-like 3 (Leydig cell). .
* ↑ «Regulation of meiotic maturation» Journal of Animal Science 85 (13 Suppl): E4-6. March 2007 doi:10.2527/jas.2006-475. PMID 17040950..

## Kanpo estekak

* Datuak: Q18027956
# INTA-255

INTA-255 Espainiako INTAk garatutako lehen espazio-zunda izan zen, Bristol Aerojet konpainia ingelesaren laguntzarekin, 1966 eta 1969 artean..INTA-255 15 kg-tik 150 km-ra arteko karga igotzeko gai zen, eta Mach 6,4 abiadura maximora irits zitekeen.
Hiru INTA–255 jaurti ziren, denak El Arenosilloko Esperimentazio Zentrotik, eta hirurak arrakastaz atera ziren. Lehenengoa, kohete azeleratzaileak probatzeko maketa bat baino eez zena, 1969ko uztailaren 19an jaurti zen; bigarrena, 1969ko abenduaren 20an prototipo bat; eta hirugarrena eta azkena, bigarren prototipoa, 1970eko abenduaren 22an. INTA-255 baliagarria izan zen ondoren etorri zen INTA-300 anbizio handiagoko suziria sortzeko.

## Jaurtiketak

INTA-255 suziriaren jaurtiketa-historiala :
| Merkaturatzeko tokia | Data | Erreferentzia | Helburua | Emaitza |
| Arenosillo | 1969/07/19 | INTA-MI-6901 | Jaurtitzailearen proba | Arrakasta |
| Arenosillo | 1969/12/20 | INTA I-6901 | | Arrakasta |
| Arenosillo | 1970/12/12 | INTA I-7001 | | Arrakasta |

## Erreferentziak

* ↑ «INTA-255» astronautix.com.
* ↑ - Cohetes de Sondeo Espanoles.pdf «Los cohetes de sondeo españoles» leem.es.
* ↑ Astronáutica desde hace 50 años. 3 de octubre de 2007.
* ↑ «INTA» fuseurop.univ-perp.fr.
* ↑ «INTA-255» space.skyrocket.de.

## Kanpo estekak

* Datuak: Q130720
* Multimedia: INTA-255 / Q130720
# ING Groep

ING Groep N.V. (euskaraz: «ING Taldea»; Internationale Nederlanden Groepen akronimoa) banka, aseguru eta inbertsio zerbitzuak eskaintzen dituen herbeheretar finantza erakundea da.
2008an 130.000 langile eta 85 milioi bezero baino gehiago zituen. Kanadan, Argentinan, Espainian, Luxenburgon, Frantzian, Italian, Estatu Batuetan, Alemanian, Erresuma Batuan, Belgikan, Austrian, Australian, Polonian eta Errumanian ditu bulegoak. ING Direct banku birtualaren jabea da.

## Kanpo estekak

* Datuak: Q645708
* Multimedia: ING Group / Q645708
# INSEAD

INSEAD Fontainebleau, Abu Dhabi eta Singapuren campusak dituen Europako enpresa eskola da. 1957an sorturik. 2019an Financial Times egunkari britainiarrak INSEAD, Europako 5 enpresa eskola hoberenen artean sailkatu zuen. Horrez gain, INSEAD doktoretza programa bat eskaintzen du, baita marketin, finantza eta negoziogintza bezalako master programa bereziak ere. Bere programek nazioarteko hiru akreditazio dituzte: AMBA, EQUIS eta AACSB. 50.000 ikasle ohi enpresa munduan eta politikagintzan aritzen dira, hala nola Javier Garcia Egotxeaga.

## Erreferentziak

* ↑ (Ingelesez)European Business School Rankings 2019
* ↑ (Ingelesez)Triple accredited business schools (AACSB, AMBA, EQUIS)

## Kanpo estekak

* Webgune ofiziala
* Datuak: Q1136829
* Multimedia: INSEAD / Q1136829
# INXS

INXS (ingelesez in excess ahoskatua, "gehiegi") rock estiloko australiar musika talde bat da, 1977an Perthen Farriss anaiek sortu zutena. Taldeko zutabeak Garry Gary Beers baxuan, Andrew Farriss teklatuetan, John Farriss baterian, Tim Farriss gitarra liderrean eta Kirk Pengilly gitarra eta saxoan dira. Hogei urtez, taldeko kantaria Michael Hutchence izan zen, bere itxura sentsualak eta eskenategi gainean zuen presentzia magnetikoak taldearen puntu erakarle bihurtu zuelarik. Euren estiloa, hasieran New Wave, ska eta pop arteko nahasketa bat zen, ondoren Pub rock gogorrago batera eboluzionatu zuena, funk eta dance estiloko elementuak ere hartzen zituena.
INXSek nazioartean arrakastatsua izatea lortu zuen 1980 eta 1990eko hamarkadetan grabatutako hit batzuekin, horien artean Listen Like Thieves, Kick, X eta Welcome to Wherever You Are bildumak eta Original Sin, Need You Tonight, Devil Inside eta New Sensation singleak.
Hutchence 1997an hil zen, eta INXS taldea publikoki jo gabe urte betez egon zen. Taldeak aurkezpenak egin zituen zenbait abeslari gonbidaturekin, Jimmy Barnes, Terence Trent d'Arby eta Jon Stevens kasu. Azken hau taldera batu zen bira baterako eta grabaketa sesio baterako 2002an. 2005ean INXS taldeak munduan zehar eginiko reality show batean parte hartu zuten, euren kantari berriaren hautaketarekin amaitu zena, J. D. Fortune kanadarra, eta Pretty Vegas eta Afterglow singleak eta Switch bilduma merkaturatuz.
INXSek Australian Recording Industri Associationen sei sari irabazi ditu, horietako hiru "Talderik Hoberena"ren mailan 1987, 1989 eta 1992an, eta ARIAko ospearen aretoan gehitu zuten 2001ean. Egundaino, INXS taldeak 30 milioi diska baino gehixeago saldu ditu.

## Diskografia
### Bildumak

* (1980) - INXS
* (1981) - Underneath the Colours
* (1982) - Shabooh Shoobah
* (1984) - The Swing
* (1985) - Listen Like Thieves
* (1987) - Kick
* (1990) - X
* (1992) - Welcome to Wherever You Are
* (1993) - Full Moon, Dirty Hearts
* (1997) - Elegantly Wasted
* (2005) - Switch
* (2010) - Original Sin
* (2010) - Original Sin - Deluxe Edition

### Konpilazioak

* (1982) - INXSIVE
* (1983) - Dekadance
* (1989) - Kick Special Edition
* (1994) - The Greatest Hits
* (2001) - Shine Like It Does: The Anthology (1979-1997)
* (2002) - Definitive INXS/The Best Of INXS
* (2002) - The Years 1979-1997
* (2002) - Stay Young 1979-1982
* (2004) - INXS²: The Remixes
* (2010) - INXS - Platinum
* (2011) - The very Best Of INXS

### Beste batzuk

* (1999) - Michael Hutchence

### Diskak zuzenean

* (1991) - Live Baby Live
* (1997) - Live In Aspen
* (2005) - Live At Barker Hangar
* (2010) - LIVE

### Bideoak

* (1984) - Original Sin
* (1987) - New Sensation
* (1987) - Need You Tonight
* (1987) - Mediate
* (1987) - Never Tear Us Apart
* (1987) - Mystify
* (1987) - Devil Inside
* (1990) - Suicide Blonde
* (1990) - Disappear
* (1990) - By My Side
* (1990) - Bitter Tears
* (1992) - Heaven Sent
* (1992) - Beautiful Girl
* (1992) - Taste It
* (1997) - Elegantly Wasted
* (1997) - Searching
* (1997) - Everything

## Kanpo estekak

* (Ingelesez)INXS Webgune ofiziala
* Datuak: Q489801
* Multimedia: INXS / Q489801
# IMVIC

IMVIC-a mikrobiologian bakterioak identifikatzeko erabilitako testa da, lau probek osatutakoa: indola (I), metilo gorria (M), Voges-Proskauer (V) eta zitratoa (C). Test honen emaitza batuketa ala kenketaren lau sinboloen bitartez adierazten da (+ ala -), proba bakoitzari dagokion sinboloa jarriz eta test honen inizialak jarraituz. Esaterako, (++--) formulak indol (+), metilo gorria (+), Voges-Proskauer (-) eta zitrato (-) adierazten du, eta Escherichia bakterioei dagokien IMVIC-a da.
Test hau oso erabilia da laborategian Enterobacteriaceae familiaren generoak (Salmonella, Shigella, Escherichia, Proteus, Yersinia...) desberdintzeko.
Indolaren probak proteinen metabolismoaren jardueran datza, eta metilo gorriarenak, Voges-Proskauer-enak eta zitratoarenak gluzidoen metabolismoa ikertzen dute.

## Kanpo estekak

* Datuak: Q1458991
# INSEE

INSEE (frantsesez: Institut National de la Statistique et des Études Économiques; euskaraz: «Estatistika eta Ekonomia Gaietarako Institutu Nazionala») Frantziako estatistika eta ekonomia ikerketarako nazio institutua da. Frantziako ekonomia eta Frantziako gizartearen inguruko datuak jasotzen ditu eta noizbehinkako zentsuak egiten ditu.
Parisen du egoitza eta Europako Estatistika Sistemaren adarretako bat da. 1946an sortu zen Vichyk Bigarren Mundu Gerran sortu zuen SNSaren ondoren.
Hainbat kode erabiltzen ditu bere ikerketa estatistikoetarako, zeinetan herriak, udalerriak, eskualdeak... zenbatzen diren. Norbanakoen identifikazio zenbakiak ere, institutuak pertsona bakoitza izendatzeko erabiltzen duen berdinak dira. Kode eta zenbaki honek, izaera guztiz ofizialak dira eta lekuak eta pertsonak izendatzeko erabiltzen den era ofizial bakarra da (posta-kodeak ez du inolako erabilera ofizialik posta zerbitzutik at).

### Zuzendarien zerrenda

* Francis-Louis Closon 1946-1961
* Claude Gruson 1961-1967
* Jean Ripert 1967-1974
* Edmond Malinvaud 1974-1987
* Jean-Claude Milleron 1987-1992
* Paul Champsaur 1992-2003
* Jean-Michel Charpin 2003-2007
* Jean-Philippe Cotis 2007-2012
* Jean-Luc Tavernier 2012-gaur arte

## Ikus, gainera

* INSEE kodea
* Eustat
* Nastat
* INE - Espainiako Estatistika Institutua

## Kanpo estekak

* (Frantsesez) Institutuaren webgune ofiziala
* Datuak: Q156616
* Multimedia: INSEE / Q156616
# INTERCAL

INTERCAL programazio lengoaia esoterikoa da oso zaila ulertzeko diseinatua izan dena. FORTRAN eta COBOL lengoaien parodia da.
Don Woods eta James Lyons Princeton-eko ikasleak asmatu zuten, 1972. urtean. Egungo bertsioa, C-INTERCAL deritzona, Eric S. Raymond-ek mantentzen du. Jatorrizko egileen arabera, INTERCAL “Compiled Language With No Pronounceable Acronym” (“Konpilatutako lengoaia inolako akronimo ebakigarririk”) esan nahi du.

## Adibidea

Kaixo mundua adibidea:

## Kanpo estekak

* (Ingelesez) INTERCAL lengoaiaren wengunea
* Datuak: Q1054365
* Multimedia: INTERCAL / Q1054365
# Indore barrutia

Indore barrutia Indiako barruti bat da, Indore dibisioan, Madhya Pradesh estatuan. 3.276.697 biztanle ditu 3.989 kilometro koadrotan.

## Mugakideak

Honako barrutiekin egiten du muga:
Ujjain barrutia

## Ikus, gainera

* Madhya Pradesh

## Kanpo estekak

* Datuak: Q742938
* Multimedia: Indore district / Q742938
# Indostomus

Indostomus arrain gasterosteiformeen generoa da, Indotxinako ur gezatan bizi dena. Indostomidae familia monotipikoa osatzen duen bakarra da.

## Espezieak

* Indostomus crocodilus Britz & Kottelat, 1999
* Indostomus paradoxus Prashad & Mukerji, 1929
* Indostomus spinosus Britz & Kottelat, 1999

## Erreferentziak

* ↑ Froese, R.; D. Pauly.. Family Indostomidae - Armored sticklebacks. FishBase.

## Kanpo estekak

* Datuak: Q1968210
* Multimedia: Indostomus / Q1968210
* Espezieak: Indostomus
# Indonesierazko Wikipedia

Indonesierazko Wikipedia Wikipediaren indonesierazko edizioa da. 2003ko maiatzean jarri zen abian, eta 2009ko urriaren hasieran 112.000 artikulu zituen eta Wikipedien zerrendan 25.a zen.

## Kanpo estekak

* Indonesierazko Wikipedia
* Datuak: Q155214
* Multimedia: Indonesian Wikipedia / Q155214
* Koordinazioa: Indonesian Wikipedia
# Indotestudo

Indotestudo Testudinidae familiako narrasti genero bat da. Asiako hegoaldean eta hego-ekialdean bizi dira.

## Espezieak

* Indotestudo elongata (Blyth, 1853)
* Indotestudo forstenii (Schlegel & Müller, 1845)
* Indotestudo travancorica (Boulenger, 1907)

## Kanpo estekak

* Datuak: Q728220
* Multimedia: Indotestudo / Q728220
* Espezieak: Indotestudo
# Indore

Indore (hindiz: इन्दौर, Indaur; maratheraz: इंदूर, Iṃdūr) Indiako hiria da, Madhya Pradesh estatuko hiriburu komertziala eta hiririk handiena dena. 2001ean 1.516.918 biztanle zituen. 1715ean azoka moduan sortua, bederatzi urte geroago Maratha Inperioak konkistatu zuen.

## Klima

Datu klimatikoak (Indore (1981–2010, muturrekoak 1949–2012)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33.9 | 37.9 | 41.1 | 44.6 | 46.0 | 45.8 | 39.9 | 35.8 | 37.4 | 37.8 | 37.1 | 32.9 | 46.0 |
| Batez besteko tenperatura maximoa (°C) | 26.8 | 29.5 | 34.7 | 38.8 | 40.5 | 36.7 | 30.6 | 28.7 | 30.9 | 32.7 | 30.3 | 27.6 | 32.3 |
| Batez besteko tenperatura minimoa (°C) | 10.3 | 12.1 | 16.7 | 21.1 | 24.6 | 24.5 | 22.8 | 22.1 | 21.1 | 17.9 | 14.2 | 11.1 | 18.2 |
| Erregistraturiko tenperatura minimoa (°C) | -1.1 | -2.8 | 5.0 | 7.8 | 16.7 | 18.9 | 18.9 | 18.6 | 9.0 | 6.2 | 5.6 | 1.1 | -2.8 |
| Euria (mm) | 5.6 | 2.3 | 2.8 | 3.0 | 13.5 | 137.6 | 269.2 | 272.7 | 177.0 | 43.4 | 15.8 | 4.4 | 947.4 |
| Euri egunak (≥ 1 mm) | 0.4 | 0.4 | 0.4 | 0.3 | 1.3 | 6.3 | 12.0 | 12.9 | 7.4 | 2.7 | 1.0 | 0.2 | 45.4 |
| Eguzki orduak | 289.0 | 275.6 | 287.6 | 305.9 | 326.9 | 208.6 | 104.1 | 79.9 | 180.6 | 270.8 | 274.0 | 281.3 | 2884.3 |
| Hezetasuna (%) | 34 | 25 | 16 | 14 | 20 | 44 | 70 | 78 | 65 | 40 | 35 | 36 | 40 |
| Iturria (1): Indiako Meteorologia-Departmentua ||||||||||||||
| Iturria (2): NOAA (eguzkia 1971–1990) ||||||||||||||

## Erreferentziak

* ↑ (Ingelesez) India Meteorological Department. (2015eko urtarrila). Station: Indore (A) Climatological Table 1981–2010. in: Climatological Normals 1981–2010., 337–338 or..
* ↑ (Ingelesez) India Meteorological Department. (2016ko abendua). Extremes of Temperature & Rainfall for Indian Stations (Up to 2012). , M120 or..
* ↑ (Ingelesez) National Oceanic and Atmospheric Administration. Indore Climate Normals 1971-1990. .

## Kanpo estekak

* Datuak: Q66616
* Multimedia: Indore / Q66616
# Irene Aldasoro

Irene Aldasoro Katarain (Idiazabal, 1955) gipuzkoar irakasle eta itzultzailea da. Bi urtez Euskadi Literatura Saria irabazi du itzulpengintza arloan, 2000. urtean Dublindarrak lanagatik eta 2018. urtean Gailur ekaiztsuak lanagatik.

## Itzulpenak

Ingelesetik euskarara honako liburuak itzuli ditu:
* James Joyceren Artistaren gaztetako portreta (Ibaizabal, 1992).
* D.H. Lawrenceren Birjina eta ijitoa (Ibaizabal, 1993).
* Henry Jamesen Europarrak (Ibaizabal, 1997).
* Hans Christian Andersenen Hemeretzi ipuin (Beste hainbat itzultzailerekin batera. Ibaizabal, 1999).
* James Joyceren Dublindarrak (Alberdania, 1999). Euskadi Saria, 2000n.
* Emily Brontëren Gailur ekaiztsuak (Erein eta Igela, 2017). Euskadi Saria, 2018an.
* Nell Leyshonen Esnearen kolorea (Alberdania, 2018).
* Sally Rooneyren Jende normala (Alberdania, 2020).
Hainbat lege ere itzuli ditu.

## Erreferentziak

* ↑ Auñamendi Eusko Entziklopedia. Irene Aldasoro Katarain. .
* ↑ www.worldcat.org
* ↑ «Irene Aldasoro itzultzaile idiazabaldarrak 'Jende normala' eleberria euskaratu du» Goierriko Hitza 2020-11-30 (Noiz kontsultatua: 2020-12-01).
* ↑ SL, TAI GABE DIGITALA. (2020-11-30). «Sally Rooney-ren ‘Jende normala’ nobela arrakastatsua euskaratu du Irene Aldasorok» naiz: (Noiz kontsultatua: 2020-12-01).
* ↑ www.inguma.eus

## Kanpo estekak

* EIZIEko fitxan itzulpenen zerrenda eta informazio gehiago: http://nordanor.eus/nor?id=4&tmp=1555839518913
* Datuak: Q12259739
# Irene Alba

Irene Alba Abad (Madril, 1867ko irailaren 29a - Bartzelona, 1930eko urriaren 14a) madrildar aktorea izan zen.

## Bizitza

1867ko irailaren 29an Madrilen jaio zen, Pascual Alba aktorearen eta Irene Abaden alaba zen, Leocadia Alba aktorearen ahizpa eta Jose Albaren arreba izateaz gain. Hamaika urterekin egin zuen debuta oholtza gainean.
Genero txikia deiturikoan hasi zen, Apolo Antzokian askotan lan eginez. Nabarmentzekoak dira El año pasado por agua (1889), El arca de Noé (1890), El chaleco blanco (1890) lanak, eta, batez ere, La verbena de la Paloma (1894) zarzuela ospetsuaren estreinaldian Casta gisa egindako papera; antzezpen horretan bat egin zuen bere aitarekin, bere ahizparekin eta handik bi urtera bere senarra izan zen Manuel Caba Martínezekin.
Buenos Airesen bere senarrarekin batera La casa del placer, El chiripá rojo eta Gabino el mayoral interpretatu ostean, 1902an Espainiara itzuli zen.
Hurrengo urteetan genero txikia utzi zuen eta La zahorí, Genio y figura (1910), El orgullo de Albacete, La casa de la Troya, Las de Caín, Mi papá, La primera conquista, El centenario, La venganza de don Mendo, El reino de Dios, Los chatos eta Los Caciques bezalako lanak estreinatu zituen.
1921ean Juan Bonafé aktorearekin konpainia sortu zuen, 1929ra arte. Ondoren, Joaquín García Leonekin batu zen profesionalki. Bartzelonan lanean ari zela, bere osasun egoerak okerrera egin zuen, eta handik egun gutxira hil zen.

### Ondorengoak

Irene (1899-1957), Manuel (1900-1925), Julia (1902-1988) eta Josefa Caba Alba (1905-1930) aktoreen ama izan zen, eta Irene, Julia eta Emilio Gutierrez Caba aktoreen amona.

## Erreferentziak

* ↑ «Irene Caba Alba | Real Academia de la Historia» dbe.rah.es (Noiz kontsultatua: 2024-08-19).
* ↑ Cristy. (viernes, 24 de enero de 2014). «MUJERES DEL MUNDO: IRENE ALBA ABAD» MUJERES DEL MUNDO (Noiz kontsultatua: 2024-08-19).
* ↑ (Gaztelaniaz) «Irene Alba - Hispanopedia» es.hispanopedia.com (Noiz kontsultatua: 2024-08-19).
* ↑ (Gaztelaniaz) Madridiario. «Escenas de antaño: Los Alba, 140 años en el teatro» Madridiario (Noiz kontsultatua: 2024-08-19).
* ↑ Un siglo de teatro en una sola familia de actores. 26 de marzo de 1960.
* ↑ Cuatro generaciones de actores: los Caba Alba. 22 de junio de 1974.

## Kanpo estekak

* Biografía Txantiloi:Wayback
* Dokumentala: Compañía Caba Alba Gutiérrez Escobar, TVE Imprescindibles saioa.
* Datuak: Q11016849
* Multimedia: Irene Alba / Q11016849
# Irene Angelo

Irene Ángelo, Eirene Angelina, Irene Ángela edo Irene Ángel izenez ere aipatua, geroago María berrizendatua (Konstantinopla, Bizantziar Inperioa 1180/1184 – Hohenstaufen Castle, Alemania, 1208ko abuztuaren 27a) erregina izan zen, Isaac II Ángelo bizantziar enperadorearen, eta beharbada, Herina izeneko bere lehen emaztearen alaba zen, Tornike familiako kidea.

## Bizitza

1193an Roger III.a Siziliakoarekin ezkondu zen, eta hilabete batzuk geroago hil zen, 1193ko abenduaren 24an. 1194ko abenduaren 29an, alemaniarrek Sizilia inbaditu zutenean, Irene atxilotu egin zuten eta 1197ko maiatzaren 25ean Filipe Suabiakoarekin ezkondu zen, Hohenstaufen. Alemanian, María berrizendatu zuten.
Bere aitak, 1195. urtean kargugabetua izan zenak, Filiperi laguntza eskatu zion bere berrezarpenerako. Alejo anaiak, beranduago, Filiperen gortean denboraldi bat eman zuen Laugarren Gurutzada prestatzen. Beraz, eragin goiztiarra izan zuen 1204an Gurutzada Konstantinoplara desbideratzean.
1208ko ekainaren 21ean bere senarra hil ondoren, Irene (haurdun zegoen orduan) Hohenstaufen gaztelura erretiratu zen, gaur egungo Italiara. Han, bi hilabete geroago, abuztuaren 27an, bere bosgarren alaba erditu zuen (Beatriz izenekoa), baina ama-alabak handik gutxira hil ziren. Familiaren mausoleoan lurperatu zuten, Staufengo Lorch monasterioan, alabarekin eta seme-alabekin batera. Bere hilobia, orain suntsituta dagoena, ezin da berreraiki gaur egun.
Honelaxe deskribatu zuen Walther von der Vogelweide-k:
   «Arantzarik gabeko arrosa, maleziarik gabeko usoa».

## Ondorengotza

Irenek eta Filipe Suabiakoak bost alaba eta bi seme izan zituzten:
* Beatriz Suabiakoa (1198 - 1212ko abuztuaren 11), Oton IV.a Germaniar Erromatar Inperio Santuko enperadorearekin ezkondua, ondorengorik gabe hil zen;
* Cunegunda Suabiakoa (1200 - 1248), Wenceslao I.a Bohemiako erregearekin ezkondua, zeinarekin bost seme-alaba izan baitzituen;
* María Suabiakoa (1201eko apirilaren 3a - 1235eko martxoaren 29a), Henrike II.a Brabanteko dukearekin ezkondua, zeinarekin bost seme-alaba izan baitzituen;
* Beatriz Isabel Suabiakoa (1203 - 1235), Fernando III.a Gaztelakoarekin ezkondua, Santua deitua, zeinarekin 10 seme-alaba izan zituen. Bere ondorengoetako bat Alfontso X.a Gaztelako Jakituna zegoen;
* Reinaldo eta Frederico semeak semeak, haurtzaroan hil ziren;
* Beatriz postuma (1208ko abuztuaren 20tik 1208ko abuztuaren 27ra), amarekin batera hil zen.

## Erreferentziak

* 1 2 3 4 5 «Casa de Suabio-Hohenstaufen» bisabuelos.com.
* 1 2 Cawley, Charles. (14 de febrero de 2011). «Byzantium (1057- 1204)» Medieval Lands.
* ↑ Vasiliev, Alexander A.. «Bizancio y los cruzados» Historia del Imperio Bizantino.
* ↑ Irene Angelina von Byzanz. .
* ↑ «Kloster Lorch im Remstal» Monasterio Lorch.
* ↑ «Alfonso X el Sabio» Biografías y vidas 2004-2010.

## Bibliografia

* Suárez, Luis; Almagro, Martín; Palacio, Vicente; Morales, Francisco (1958). Manual de historia universal: Edades antigua y media 2. Espasa Calpe. or. 687.

## Kanpo estekak

* Datuak: Q119431
* Multimedia: Irene Angelina / Q119431